עדי קוזלובסקי

עדי קוזלובסקי (נולדה ב-28 באוגוסט 1980) היא שחקנית ומדבבת ישראלית.

ביוגרפיה
קוזלובסקי גדלה בקריית חיים. את שירותה בצה"ל, בשנים 2000-1998, עשתה בלהקת חיל האוויר. זוכת "מלגת קרן התרבות אמריקה-ישראל ע"ש שרת למשחק" לשנת 2001 ובוגרת בית הספר למשחק "בית צבי" משנת 2004.

השתתפה במחזות זמר כגון "אוליבר!", "קאטס", "היפה והחיה", "סיפורי נרניה: האריה, המכשפה וארון הבגדים", "האסופית", "נסיך האגדות", "שיער" ו"יוסף וכתונת הפסים". משתתפת בהפקה המוזיקלית "ווקה פיפל". כמו כן, שיחקה בהצגות ילדים שונות.

קוזלובסקי דיבבה בסרטים וסדרות רבים, כגון "מרי פופינס" (מרי פופינס), "כוורת בסרט" (וונסה), "הפיל שרצה להיות הכי" (פילון, דמויות שונות), "החמישייה הסודית" (השוטרת סטאבלפילד), "המחליפים (טאטסומי), "מלחמת הכוכבים: מלחמת המשובטים- הסרט" (אסוקה טאנו), "ג'ונגל סיטי" (בריג'יט), "אלרגי למפלצות", "קים פוסיבול" (קים פוסיבל), "בנות הים פיצ'י פיצ'י פיץ'" (קארן, קוקו, ניקולה), "טינקרבל", "טינקרבל והאוצר האבוד" ו"טינקרבל והסוד הקסום" (אירידסה), "ג'ימי קול", "הארי פוטר ומסדר עוף החול", "הארי פוטר והנסיך חצוי-הדם" (בלטריקס לסטריינג') ב"מגלים עם דורה" ו"רוץ, דייגו, רוץ!" (בוטס), "עידן הקרח 3: עלייתם של הדינוזאורים", "חיים בזרם", "צ'יקן ליטל", "פיניאס ופרב" (קנדיס), "בי הגדולה מכולם!" ו"משפחת דובינשטיין".

בדצמבר 2016 נישאה לדניאל ריס.

אחיה הוא השחקן והמדבב אריאל קוזלובסקי.

קישורים חיצוניים

AdiKozlo.com - אתר האינטרנט של קוזלובסקי

הערות שוליים

חברות להקת חיל האוויר
חברי להקת חיל האוויר
מדבבות ישראליות
מדבבים ישראלים
בוגרות בית צבי
בוגרי בית צבי
שחקניות תיאטרון ישראליות
שחקני תיאטרון ישראלים
ישראליות שנולדו ב-1980
ישראלים שנולדו ב-1980